Diari Oficial de la Generalitat Valenciana


Sumari del DOGV 5768, del 22-05-2008 (2008/6175)

RESOLUCIÓ de 16 d'abril de 2008, de la Direcció General d'Energia, per la qual s'atorga a Gas Natural Distribución, SDG, SA, autorització administrativa i s'aprova el projecte d'execució per a la construcció de les instal·lacions corresponents a la xarxa de gas natural en alta pressió A (APA)(1), consistent en el desplaçament de la xarxa existent, situada en el PAI Patraix, al terme municipal de València. Expedient número CBREDE 2007/8/46.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5768

Data del DOGV
:   22-05-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/6175


Data del document
:   16-04-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * València
    * gas
    * empresa privada

RESOLUCIÓ de 16 d'abril de 2008, de la Direcció General d'Energia, per la qual s'atorga a Gas Natural Distribución, SDG, SA, autorització administrativa i s'aprova el projecte d'execució per a la construcció de les instal·lacions corresponents a la xarxa de gas natural en alta pressió A (APA)(1), consistent en el desplaçament de la xarxa existent, situada en el PAI Patraix, al terme municipal de València. Expedient número CBREDE 2007/8/46. [2008/6175]  
Vist l'expedient amb referència CBREDE 2007/8/46 incoat pel Servici Territorial d'Energia de València, a instància de Gas Natural Distribución SDG, SA, amb domicili a l'efecte de notificacions a València (46633), Gravador Esteve, 14, relatiu a la sol·licitud de 19 de febrer de 2007 sobre autorització administrativa i aprovació del projecte d'execució per a la construcció de les instal·lacions corresponents a la xarxa de gas natural en alta pressió A (APA)(1), consistent en el desplaçament de la xarxa existent, situada en el PAI Patraix, al terme municipal de València.   
S'adjunta el projecte firmat per un tècnic competent i visat pel Col·legi Oficial corresponent, en data 26 de gener de 2007.  
Vist que va ser realitzada la informació pública a què es fa referència en la Llei 34/1998, de 7 d'octubre, del Sector d'Hidrocarburs, i en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, per mitjà d'anuncis en el Butlletí Oficial de la Província de València, el dia 14 d'abril de 2007, en el Diari Oficial de la Comunitat Valenciana, de 16 de maig de 2007, i en els diaris El mundo i ABC dels dies 2 i 3 de maig de 2007, respectivament.   
Segons consta en l'expedient remés no han sigut presentades al·legacions a la petició efectuada.  
Vist que, de conformitat amb el que establix el Reial Decret 1434/2002, es va remetre separata de la instal·lació projectada a l'Ajuntament de València, únic afectat, que contenia les característiques generals de la instal·lació, a l'efecte d'establir les condicions tècniques oportunes i, simultàniament, va ser sol·licitat un informe sobre l'adaptació d'estes al planejament urbanístic que siga d'aplicació, d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.   
En resposta a la petició formulada, el mencionat Ajuntament va emetre un informe en què contesta, en síntesi, que per a l'execució de les obres haurà de complir-se el que disposa l'ordenança municipal corresponent; que l'ocupació del domini públic requerirà la llicència preceptiva i que la xarxa de distribució sol·licitada es contemplarà en el projecte del PAI, i serà objecte d'estudi i, si és el cas, d'aprovació, juntament amb el programa d'actuació esmentat.  
 L'informe esmentat es va traslladar a l'empresa peticionària, que va manifestar la seua conformitat amb les condicions que s'hi expressen.  
Vist que igualment, i d'acord amb el mencionat Reial Decret 1434/2002, es va remetre separata de la instal·lació projectada amb les característiques generals de la instal·lació a la resta de les administracions públiques, organismes i, si és el cas, empreses de servicis públics o d'interés general afectats, a fi de prestar la conformitat o l'oposició al projecte i establir, si és el cas, les condicions tècniques procedents.   
D'acord amb la documentació que hi ha en l'expedient, concretament van ser remesos a:  
- Cegás, SA, que va remetre contestació al Servici Territorial d'Energia que mostra la seua conformitat amb les obres indicades.  
- Telefónica de España, SAU, que va remetre un informe en què contesta amb les condicions que s'hi contenen.  
- ONO. Cableuropa, SAU, sense que figure en l'expedient resposta a l'informe sol·licitat, a pesar de la reiteració efectuada pel Servici Territorial d'Energia.  
Els escrits esmentats es van traslladar a l'empresa peticionària, que va manifestar la seua conformitat amb les condicions expressades.  
Vist que Gas Natural Distribución, SDG, SA, es troba inscrita definitivament en la secció primera del registre administratiu de distribuïdors, comercialitzadors i consumidors qualificats, amb àmbit d'actuació nacional.  
Vist que, d'acord amb la sol·licitud i el projecte presentat, la finalitat que es perseguix amb la construcció d'esta instal·lació és el desplaçament de la xarxa de distribució que hi ha amb motiu de l'execució constructiva de la urbanització del sector PRR 9 del Pla General d'Ordenació Urbana de València, atés el traçat actual de la xarxa existent, que és coincident amb l'execució de les obres que cal realitzar per eixe motiu.  
Vist que el Servici Territorial d'Energia de València, encarregat de la instrucció de l'expedient de sol·licitud, ha emés un informe favorable sobre esta.  
Atés el contingut de l'article 73 del capítol V de la Llei 34/1998, de 7 d'octubre, del Sector d'Hidrocarburs, modificat pel Reial Decret 5/2005, d'11 de març, de millores urgents per a l'impuls a la productivitat i per a la millora de la contractació pública, sobre l'autorització d'instal·lacions de distribució de gas natural, contingut i requisits d'esta, així com que seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que resulten aplicables, la corresponent legislació sectorial i, en especial, les relatives a l'ordenació del territori i al medi ambient.  
Atés que s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i que resulta d'aplicació la disposició transitòria huitena de la Llei 12/2007, de 2 de juliol (BOE 03.07.2007), per la qual es modifica la Llei 34/1998, de 7 d'octubre, del Sector d'Hidrocarburs.  
Atés la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport.  
Esta Direcció General d'Energia resol:   
Primer  
Atorgar autorització administrativa a l'empresa Gas Natural Distribución SDG, SA, per a la construcció de les instal·lacions corresponents a la xarxa de gas natural en alta pressió A (APA)(1), consistent en el desplaçament de la xarxa existent, situada al PAI Patraix, al terme municipal de València.   
La present autorització quedarà sotmesa a les condicions que figuren a continuació:   
1. La companyia Gas Natural Distribución SDG, SA, complirà les obligacions que estrictament s'assenyalen en l'article 74 de la Llei 34/1998, de 7 d'octubre, del Sector d'Hidrocarburs. En especial, estarà obligada a procedir a l'ampliació de les instal·lacions de distribució i facilitar-ne les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.  
   
2. El titular de la present autorització disfrutarà, com a distribuïdor, dels drets que assenyala l'article 75 de la Llei 12/2007, de 2 de juliol (BOE 03.07.2007), per la qual es modifica la Llei 34/1998, de 7 d'octubre, del Sector d'Hidrocarburs.  
3. La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, i s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la legislació sectorial corresponent o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre.  
4. La present autorització s'atorga sense perjuí de tercers i deixant fora de perill els drets particulars.  
5. Serà causa de revocació de la present autorització l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Segon  
Aprovar el projecte tècnic d'execució firmat per un tècnic competent i visat pel col·legi oficial corresponent el 23 de març de 2007, les característiques principals del qual s'indiquen a continuació:  
- Tipus de gas: gas natural.  
- Traçat:  
Fase 1ª:  
Desplaçament de la canonada actual (RAA-15,14) que s'anul·la, per mitjà d'una T de presa en càrrega de tres vies de 10'' de diàmetre, en el tram des del vèrtex V-0 fins al V-3 i que finalitza en el punt de la xarxa existent, segons queda indicat en el plànol núm. 676-SR 9.1.Rev.00.  
Fase 2ª:  
Desplaçament de la canonada actual (RAA-15,14) que s'anul·la, per mitjà d'una T de presa en càrrega de tres vies de 10'' de diàmetre, en el tram des del vèrtex V-4 fins al V-10 i que finalitza en el punt de la xarxa existent, segons queda indicat en el plànol núm. 114-XS 6.1.Rev.00.  
- Canonades. Característiques:  
D'acer al carboni, amb un diàmetre nominal de 10'', qualitat API 5L, grau B, a una pressió APA(1) i grossària de 5'6 mm.  
Longituds: per a cada una de les fases indicades són respectivament,  
Fase 1ª: 330'60 ml. Discorre per zona urbana, en calçada.  
Fase 2ª: 343'78 ml. Discorre per zona urbana, dels quals 339'48 ml són en calçada i els 4'50 ml restants, en vorera.  
Seran soterrades a una profunditat mínima de 0'8 m, entesa esta com a distància entre la superfície del terreny i la seua generatriu superior, d'acord amb el que s'ha establit i el tipus de terreny on s'ubica, encara que es mantindrà la profunditat de la canonada actualment existent d'1'50 m com a mínim, al llarg de la calçada.  
- Pressió de disseny: pressió màxima de treball: alta pressió A (APA)(1) .  
- Proteccions. Revestiment extern per a la canonada per mitjà de polietilé extrudit d'1'8 o 3'5 mm, igualment per a unions i accessoris. Disposa de protecció catòdica per mitjà de corrent galvànic imprés, que donarà continuïtat amb la canalització existent.  
- Protecció mecànica: llosa de formigó armat en l'encreuament de la canalització instal·lada, així com en els trams de presa en càrrega.  
- Pressupost: 52.620'12 euros.  
Les condicions a què està sotmesa la mencionada aprovació són les següents:  
1ª. Les obres hauran de realitzar-se d'acord amb el projecte presentat, amb les variacions que, si és el cas, se sol·liciten i s'autoritzen i es referiran als elements compresos en l'àmbit d'aplicació del Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat per Reial Decret 919/2006, de 28 de juliol (BOE 4 de setembre de 2006). Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.   
2ª. El titular de l'esmentada instal·lació informarà de l'acabament de les obres al Servici Territorial d'Energia de València, a l'efecte de reconeixement, i presentarà el certificat de direcció oportú, subscrit per tècnic competent i visat pel Col·legi Oficial, així com els requisits tècnics essencials i mesures de seguretat mínimes incloses en les Instruccions tècniques complementàries d'acord amb el Reial Decret 919/2006, abans citat.  
3ª. El titular de la instal·lació notificarà per escrit al Servici Territorial d'Energia de València el començament dels treballs per a efectuar-ne les inspeccions, en cas de considerar-ho convenient.  
4ª. L'administració deixarà sense efecte la present resolució en qualsevol moment en el cas que s'observe l'incompliment de les condicions que s'hi imposen. En estos supòsits, l'administració, amb l'oportú expedient previ, acordarà l'anul·lació de l'autorització amb totes les conseqüències d'orde administratiu i civil que se'n deriven, segons les disposicions legals vigents.  
5ª. El termini d'execució de les obres serà de 3 mesos a partir de la notificació de la present resolució. No obstant això, abans de l'acabament del termini esmentat, Gas Natural Distribución SDG, SA, podrà sol·licitar-ne una ampliació per mitjà d'una sol·licitud motivada davant d'esta Direcció General d'Energia.  
(1) APA: 4 bar< P =16 bar  
La present resolució no és definitiva en via administrativa i en contra podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 16 d'abril de 2008.- El director general d'Energia: Antonio Cejalvo Lapeña.